สังคมข่าวหุ้นคาเฟอีน
หนังสือพิมพ์รายวัน “ข่าวหุ้นธุรกิจ” กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันศุกร์ที่ 28-อาทิตย์ที่ 30 สิงหาคม พ.ศ. 2558
28 ส.ค. 2558

หนังสือพิมพ์รายวัน “ข่าวหุ้นธุรกิจ” กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันศุกร์ที่ 28-อาทิตย์ที่ 30 สิงหาคม พ.ศ. 2558
**** หุ้นกรุงไทย KTB เปิดไฟวิ่งชิดขวา แถมยังมีรถหวอนำอีก แป้นเบรกไม่ต้องเหยียบ วันนี้ราคามีได้สิทธิ์ไปต่อ เพราะยังห่างจากราคาเป้าหมายของโบรกฯ พอสมควร ขณะที่ประเด็นรับเงินคืนกว่า 1 หมื่นล้านบาทจาก AQ นั้น แม้อาจจะยังใช้เวลาอีกบ้าง แต่ก็จะส่งผลดีต่อตัวเลขสำคัญทางการเงินหลายตัวทั้งเอ็นพีแอลลดลง เงินที่ตั้งสำรองไว้ ก็จะกลับมาเป็นกำไร และ Cover Ratio ก็จะดีขึ้น
******แผนกระตุ้นเศรษฐกิจของรัฐบาล หรือภายใต้ทีมเศรษฐกิจชุดใหม่ เริ่มมีข้อมูลออกมา เรียกเสียงฮือฮาพอสมควร เพราะมองว่า แก้ปัญหาได้ตรงจุด ตรงประเด็น ไม่อ้อมค้อม ยึกยัก อย่างเรื่อง รากหญ้า และเอสเอ็มอี เห็นด้วยเลยที่ต้องรีบเข้าไปช่วย ไม่ใช่ปล่อยให้ทยอยล้มตายไป และแม้นโยบายจะดูเป็นประชานิยมบ้าง แต่หากดำเนินการอย่างระวัง ก็ไม่น่ามีปัญหา อย่างก่อนหน้านี้ อ.ประสาร ไตรรัตน์วรกุล ผู้ว่าการ ธปท. เองก็เคยแนะนำว่า จะมีประชานิยมเข้ามาบ้าง แบบเล็กๆ ก็น่าจะดำเนินการได้
*******หุ้น ATP30 ปิดเทรดวันแรกที่ 1.64 บาท เพิ่มขึ้น 0.69 บาท เปลี่ยนแปลง 72.63% จากราคาขาย IPO ที่ 0.95 บาท/หุ้น มูลค่าซื้อขาย 1,891.09 ล้านบาท เปิดตลาดที่ 2.04 บาท ราคาปรับตัวขึ้นสูงสุดที่ 2.14 บาท และราคาปรับตัวลงต่ำสุดที่ 1.43 บาทก็ถือว่าเป็นจังหวะดีที่ตลาดหุ้นไทยฟื้นตัวเร็ว หลังผ่านวิกฤตแบล็กมันเดย์มาไม่กี่วัน นี่แหละตลาดหุ้นไทย อารมณ์ติสท์มาก
******TMB ดีดกลับแรงมาก วันเดียว บวก  0.10 บาท เปลี่ยนแปลง 4.50% ไม่ธรรมดานะเราเนี่ย…. หลังถูกมองว่าได้รับประโยชน์จากมาตรการฟื้นฟูกลุ่มธุรกิจเอสเอ็มอี เพราะ TMB มีฐานลูกค้ากลุ่มนี้ค่อนข้างมาก นักวิเคราะห์ส่วนใหญ่ยังคงแนะนำซื้อ เพราะราคาปัจจุบันห่างจากราคาพื้นฐานพอสมควร โบรกฯ บางแห่งให้ไว้ 2.70 บาท บางแห่งยังยืนราคาที่ 3.00 บาท
********ส่วนหุ้น AQ ดีดกลับขึ้นมาได้ หลังในช่วงเช้าราคาปรับลงมากว่า 20% ทำท่าจะร่วงติดฟลอร์เป็นวันที่สอง แต่พอผู้บริหารออกข่าว ให้ข้อมูลว่า  AQ ไม่ค่อยได้รับผลกระทบ เพราะบริษัทคนละแห่ง ราคาก็ค่อยๆ ฟื้นตัวได้บวกขึ้นมา 0.02 บาท เปลี่ยนแปลง 6.90% แต่ก็ยังเหลืออีกเยอะหากจะกลับขึ้นไปยืนที่ราคาก่อนศาลจะมีคำพิพากษาออกมา
***********หุ้นร้อนประจำวัน 27 ส.ค.58 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List)  เข้าเกณฑ์ ระดับ 2 : ห้ามคำนวณวงเงินซื้อขาย และ Cash Balance และขยายช่วงดำเนินการ คือ บริษัท สตาร์ ซานิทารีแวร์ จำกัด (มหาชน) หรือ STAR ,ใบสำคัญแสดงสิทธิในการจองซื้อหุ้นสามัญ ของบริษัท สตาร์ ซานิทารีแวร์ จำกัด (มหาชน) ครั้งที่ 2 หรือ STAR-W2 มีผลตั้งแต่ 28 ส.ค.- 17 ก.ย. 2558
*****ตลาดสินค้าเกษตรล่วงหน้าแห่งประเทศไทย (AFET) จัดงานสัมมนา“ซื้อขาย RSS3 อย่างต่อเนื่องจาก AFET สู่ TFEX” วันเสาร์ที่ 5 กันยายน 2558 เวลา 09.00-13.00 น. ณ ห้องพาโนรามา 1 โรงแรมดิเอมเมอรัลด์ ถนนรัชดาภิเษก กรุงเทพฯ มีวัตถุประสงค์เพื่อให้ผู้ซื้อผู้ขายหรือลูกค้าใน  AFET ทราบขั้นตอนการเปลี่ยนผ่านหลังจากรัฐมีมติอนุมัติหลักการร่างพระราชบัญญัติยกเลิกพระราชบัญญัติการซื้อขายสินค้าเกษตรล่วงหน้า พ.ศ. 2542 พ.ศ. …. ขั้นตอนการออกจากตลาด AFET อย่างสะดวก และการเข้าซื้อขายใน TFEX อย่างไร สำรองที่นั่งได้ที่ www.afet.or.th หรือบริษัทสมาชิกนายหน้าซื้อขายล่วงหน้า ฟรี! ไม่มีค่าใช้จ่าย สอบรายละเอียดเพิ่มเติมโทร 0-2263-9888
 